text: Flere indbrud på Fanø
  23 september 2013 kl. 17.31
  Fanø har i år været plaget af en eller flere indbrudstyve. I år har der været ni indbrud, mens der kun var et indbrud sidste år.
  - Vi er meget uvant med indbrud hos de fastboende, siger landbetjent Hans Vang.
  Han er i gang med efterforskningen, og han tør ikke afvise, at en lokal indbrudstyv er på spil.
  I 2011 var der to indbrud i beboelse, mens der i 2010 var fire.
  Opgørelsen omfatter ikke indbrud i sommerhuse. Her er der sket lidt færre indbrud i år.
  